Qui és Rosa Maria Serra?
Rosa Maria Serra Reixach (Barcelona, Barcelonès, 30 de setembre de 1962) és una escriptora catalana.
Va rebre la seva formació a la Universitat de Barcelona, on va estudiar i es llicencià en Filologia Hispànica, Filosofia i Ciències de l'Educació i Història de l'Art.[cal citació]
Ha col·laborat en la revista Atenea, vinculada a l'Escola d'Escriptura de l'Ateneu Barcelonès.[cal citació]
Ha exercit com a docent a l'ensenyament privat. Des del 1991 ha treballat a l'ensenyament públic com a professora en diversos Instituts d'Ensenyament Secundari. A partir de 1999 es trasllada a l'Hospitalet de Llobregat, al barri de Collblanc-Torrassa on continua vivint. Des del 2006 és pensionista, ja que per motius de salut deixà de treballar el gener del 2005. Des de llavors la seva tasca primordial ha estat la d'escriure.
Rosa Maria Serra ha escrit especialment novel·les de tipus intimista. filosòfic i amorós, però és també autora d'una novel·la juvenil i didàctica, de contes i d'estudis d'investigació diversos.[cal citació]
Ha escrit habitualment en català, però també té producció en llengua castellana.
Serra Reixach ha publicat també, en format web, una història del teatre berguedà, un treball que no va poder ser publicat en el seu moment, en format original de llibre i, per això, fou adaptat al format digital i es pot consultar a la xarxa. Ha escrit una Història del cinema de Ripoll, una Història del teatre de la mateixa població, una Història del teatre de L'Hospitalet de Llobregat i recentment ha pujat a la seva web el darrer treball d'investigació sobre el teatre al barri del Poble-Sec: Teatre i escena en el barri del Poble-sec (1900-1936)[cal citació]
Ha estudiat alemany (tots els cursos a l'Escola Oficial d'Idiomes de l'Hospitalet) i italià (dos cursos al Centre Cívic del carrer Comandant Benítez de Barcelona).[cal citació]
És una escriptora catalana.